gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9159, del 25-08-2021 (2021/8799)

Informació pública de l'actualització de tarifes de subministrament d'aigua potable, conservació de comptadors i clavegueram de Pinet.
--------------------------------------------------------------------------------------------------------------------------------------

### Dades del document

Número de DOGV
:   9159

Data del DOGV
:   25-08-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/8799


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifes de subministrament d'aigua potable, conservació de comptadors i clavegueram de Pinet. [2021/8799]  
S'informa per a general coneixement, que en relació amb la sol·licitud de modificació de tarifes de subministrament domiciliari a Pinet, i de conformitat amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat en el dit article, i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Tarifa que s'aprova  
  
Aigua potable  
Quota de servei Cabal permanent Domèstics Ramaders  
 Calibre (fins a) Q3 (m³/hora) (fins a) Euros/mes Euros/mes  
 13 mm 2,5 4,772 44,730  
 15 mm 2,5 7,158 44,730  
 20 mm 4 11,928 44,730  
 25 mm 6,3 16,698 44,730  
 30 mm 10 23,854 44,730  
 40 mm 16 47,709 44,730  
 50 mm 25 71,566 44,730  
 65 mm 40 95,420 44,730  
 80 mm 63 119,275 44,730  
 100 mm 100 166,983 44,730  
 125 mm 160 262,404 44,730  
Boca d'incendi 13,596   
  
Quota de consum Domèstics   
 Límits mensuals Euros/m³   
Bloc I Fins a 10 0,563   
Bloc II entre 10 i 15 0,842   
Bloc III més 15 1,124   
Municipal 0,563   
   
 Ramaders   
 Euros/m³   
 Tots els m³ 0,563   
   
Conservació de comptador Cabal permanent Tots   
 Calibre (fins a) Q3 (m³/hora) (fins a) Euros/mes   
 13 mm 2,5 0,963   
 15 mm 2,5 1,441   
 20 mm 4 2,403   
 25 mm 6,3 3,364   
 30 mm 10 4,808   
 40 mm 16 9,612   
 50 mm 25 14,421   
 65 mm 40 19,226   
 80 mm 63 24,034   
 100 mm 100 33,647   
 125 mm 160 52,874   
  
  
  
Així mateix s'informa per a general coneixement i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que segons comunicació presentada per EGEVASA en l'Ajuntament de Pinet en data 11 de juny de 2021 és procedent actualitzar la tarifa de clavegueram per a l'any 2021 en l'esmentada població.  
  
Clavegueram   
 Domèstics  
Quota de servei   
 Euros/mes  
Tots els calibres 1,401  
  
Quota de consum Euros/m³  
Tots els m³ 0,085  
  
  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública per a general coneixement  
  
València, 24 d'agost de 2021.- L'apoderada: Gloria Fayos Miñana.
Diari Oficial de la Generalitat Valenciana


Sumari del DOGV 9101, del 07-06-2021 (2021/6280)

Extracte de la Resolució de 2 de juny de 2021, de la Presidència de l'Institut Valencià de Competitivitat Empresarial (IVACE), per la qual es modifica la Resolució de 10 de maig de 2021, de la Presidència de l'IVACE, per la qual es convoquen ajudes destinades al foment d'instal·lacions d'autoconsum d'energia elèctrica, amb càrrec al pressupost de l'exercici de 2021, convocatòria amb cofinançament de la Unió Europea a través del Fons Europeu de Desenvolupament Regional.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9101

Data del DOGV
:   07-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6280


Data del document
:   02-06-2021

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 2 de juny de 2021, de la Presidència de l'Institut Valencià de Competitivitat Empresarial (IVACE), per la qual es modifica la Resolució de 10 de maig de 2021, de la Presidència de l'IVACE, per la qual es convoquen ajudes destinades al foment d'instal·lacions d'autoconsum d'energia elèctrica, amb càrrec al pressupost de l'exercici de 2021, convocatòria amb cofinançament de la Unió Europea a través del Fons Europeu de Desenvolupament Regional. [2021/6280]  
BDNS (identif.): 563294.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la Resolució de 2 de juny de 2021, el text complet de la qual pot consultar-se en la Base de dades nacional de subvencions:   
http://www.pap.minhap.gob.es/bdnstrans/index  
i a la pàgina web del IVACE http://www.ivace.es:  
  
Primer. Incorporació en la convocatoria del cofinançament amb fons FEDER  
Les ajudes contingudes en la convocatòria compten amb cofinançament del Fons Europeu de Desenvolupament Regional (FEDER), a través del Programa Operatiu FEDER de la Comunitat Valenciana 2014-2020.  
  
Segon. Ampliació del pressupost  
S'incrementa el pressupost inicial de 3.000.000 euros a 7.500.000 euros.  
  
Tercer. Ampliació del termini de presentació de les sol·licituds  
S'amplia el termini de presentació de sol·licituds fins al 21 de juny de 2021 a les 23:59.59 hores.  
  
València, 2 de juny de 2021.- El president de l'IVACE: Rafael Climent González.
Diari Oficial de la Generalitat Valenciana


Sumari del DOGV 9124, del 09-07-2021 (2021/6982)

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a DIC de regularització per a indústria hortofructícola (expedient 1688183), al terme municipal de la Pobla Llarga, ubicada en el polígon 17, parcel·la 30 i parcel·la PL número 16 225.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9124

Data del DOGV
:   09-07-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/6982


Data del document
:   18-06-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a DIC de regularització per a indústria hortofructícola (expedient 1688183), al terme municipal de la Pobla Llarga, ubicada en el polígon 17, parcel·la 30 i parcel·la PL número 16 225. [2021/6982]  
  
Admesa a tràmit la sol·licitud de declaració d'interès comunitari promoguda per Hermanos Pitarch Catalá, CB, per a una atribució d'ús i aprofitament en sòl no urbanitzable, relativa a DIC de regularització per a indústria hortofructícola (expedient 1688183), al terme municipal de la Pobla Llarga, ubicada en el polígon 17, parcel·les 30 i PL número 16 225, i de conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interès comunitari i estudi d'integració paisatgística) i formular per escrit les observacions que estimen pertinents, en la pàgina web https://ovius.gva.es/oficina\_tactica/#/inicio entrant en l'apartat «Consulta DICs», així com en les oficines del Servei Territorial d'Urbanisme de la Conselleria de Política Territorial, Obres Públiques i Mobilitat, edifici PROP del carrer de Gregori Gea, núm. 27, de València, en horari d'exposició al públic de 09.00 a 14.00 hores (demanant cita prèvia als telèfons 979896541 i 448388674).  
  
  
València, 18 de juny de 2021.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 9190, del 07-10-2021 (2021/10088)

DECRET 146/2021, de 6 d'octubre, del Consell, de concessió de la Distinció de la Generalitat al Mèrit Cultural al grup musical Al Tall
--------------------------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10214


Data del document
:   06-10-2021

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 146/2021, de 6 d'octubre, del Consell, de concessió de la Distinció de la Generalitat al Mèrit Cultural al grup musical Al Tall  
 [2021/10307]  
El Consell, mitjançant el Decret 35/1986, de 10 de març, va crear la Distinció de la Generalitat al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.  
  
Al Tall va ser un grup musical fundat per Manolo Lledó, Manolo Miralles, Miquel Gil i Vicent Torrent, tots ells músics autodidactes d'altres formacions ja extintes. En 1975 gravaren i editaren el primer vinil, Cançó popular del País Valencià. El segon disc, Deixeu que rode la roda, va aparéixer l'any 1976, i inclou la peça original més emblemàtica, la del Tio Canya, a més d'altres cançons destacables com Darrer diumenge d'octubre. L'any 1982 gravaren un disc amb la mallorquina Maria del Mar Bonet: Cançons de la nostra Mediterrània.  
La història del grup s'estén al llarg de pràcticament trenta-huit anys, amb més de catorze discos editats, fins al seu últim concert que es va realitzar el 18 d'octubre de 2013, al Palau de Congressos de València.  
  
Per això, com a reconeixement al seu talent artístic per a posar veu i música a la consciència política, la tradició i el component festiu valencià, prèvia deliberació del Consell, en la reunió de 6 d'octubre de 2021,  
  
  
  
DECRETE  
  
Concedir la Distinció de la Generalitat al Mèrit Cultural al grup musical Al Tall.  
  
València, 6 d'octubre de 2021  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9119, del 02-07-2021 (2021/6264)

Notificació de la sentència dictada en el procediment ordinari número 621/2018.
-------------------------------------------------------------------------------

### Dades del document

Número de DOGV
:   9119

Data del DOGV
:   02-07-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/6264


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment ordinari número 621/2018. [2021/6264]  
María José Zorrilla Bujedo, lletrat de l'Administració de justícia del Jutjat de Primera Instància núm. 4 de Dénia, mitjançant aquest edicte faig saber que en el procediment de judici ordinari 621/18 seguit a instàncies de Landsbanki Luxembourg, SA, representat pel procurador Martí Palazón, contra Thomas Kirwin Paton i Letitia Polson Paton, declarats en rebel·lia processal i del qual es desconeix el seu domicili actual, s'ha dictat una sentència en data 19 de febrer de 2021 el text íntegre de la qual es troba a la seua disposició en la secretaria d'aquest jutjat.  
D'acord amb la Instrucció 6/12 de la Secretaria General de l'Administració de justícia, les actuacions queden en l'oficina judicial a la disposició de les persones interessades.  
Les dades personals que es posen a la disposició de les parts han de ser tractades amb confidencialitat i per a les finalitats de l'Administració de justícia en els termes previstos en la Llei orgànica de Protecció de Dades.  
I perquè valga de notificació en forma a Thomas Kirwin Paton i Letitia Polson Paton, expedisc aquest edicte.  
  
Dénia, 19 de febrer de 2021.- La lletrada de l'Administració de justícia: María José Zorrilla Bujedo.
Diari Oficial de la Generalitat Valenciana


Sumari del DOGV 9240, del 22-12-2021 (2021/12763)

Informació pública de la modificació puntual número 42 del Pla general d'ordenació urbana.
------------------------------------------------------------------------------------------

### Dades del document

Número de DOGV
:   9240

Data del DOGV
:   22-12-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/12726


Data del document
:   01-12-2021

Organisme emissor
:   Ajuntament d'Alcalà de Xivert

Tipus de document
:   Anunci

Descriptors 

:   * Alcalà de Xivert
    * administració local
    * pla d'urbanisme

Informació pública de la modificació puntual número 42 del Pla general d'ordenació urbana. [2021/12153]  
L'alcalde president de l'Ajuntament d'Alcalà de Xivert (Castelló), fa saber:  
  
Que per la Junta de Govern Local en sessió celebrada l'1 de desembre de 2021, es va adoptar acord relatiu al sotmetiment a la fase de consultes, participació i informació pública, la proposta de modificació puntual núm. 42 del PGOU, de la UE A9 reordenada, presentada per Manuel Jorques García, en nom i representació de la mercantil Jorques, Fustes i Embalatges, SL, redactada per la mercantil Acir Urbanismo, SLP, consistent en:  
- Document d'esborrany de modificació puntual de la unitat d'execució A.9 reordenada, en sòl urbanitzable detallat del PGOU, d'Alcalà de Xivert, inclosa l'última documentació justificativa presentada per la mercantil Jorques, Fustes i Embalatges, SL, amb RE núm. 0309-G-RY-1839.  
- Document inicial estratègic d'avaluació ambiental i territorial estratègica, que inclou la justificació de la procedència de l'aplicació del procediment simplificat municipal d'avaluació ambiental territorial i estratègica, en els termes de l'article 50.2 LOTUP.  
- Estudi d'integració paisatgística, de la modificació puntual i Pla de participació pública de l'EIP.  
- Estudi de viabilitat econòmica i memòria de sostenibilitat econòmica.  
La consulta és per un termini de quaranta-cinc dies, mitjançant la publicació en el Diari Oficial de la Generalitat Valenciana, en el tauler d'edictes de l'Ajuntament i en el Portal de Transparència de la seu electrònica de l'Ajuntament d'Alcalà de Xivert, https://alcaladexivert.sedelectronica.es/transparency/07f8237e-5ff5-4778-92ca-d945f5929696/, a fi que durant aquest termini els interessats puguen consultar l'expedient, formular les al·legacions i aportar els documents que s'estimen oportuns.  
Durant aquest termini podrà ser examinat per qualsevol interessat en els Serveis Tècnics de l'Ajuntament en dies laborables, en horari de matins (37.70-57.66 h cita prèvia), d'Alcalà de Xivert (C/ Puríssima, 23. 12074-Alcalà de Xivert).  
  
Alcalà de Xivert, 1 de desembre de 2021.- L'alcalde president: Francisco Juan Mars.
Diari Oficial de la Generalitat Valenciana


Sumari del DOGV 9241, del 23-12-2021 (2021/12916)

Informació pública de l'aprovació definitiva de la modificació puntual número 1 de l'ordenació detallada del Pla parcial d'ampliació I del polígon industrial El Pla de Gaianes.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9241

Data del DOGV
:   23-12-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/12107


Data del document
:   09-12-2021

Organisme emissor
:   Ajuntament de Gaianes

Tipus de document
:   Anunci

Descriptors 

:   * Gaianes
    * pla d'urbanisme
    * administració local

Informació pública de l'aprovació definitiva de la modificació puntual número 1 de l'ordenació detallada del Pla parcial d'ampliació I del polígon industrial El Pla de Gaianes. [2021/12524]  
En la sessió extraordinària del Ple de data 30 de setembre de 2021, amb l'assistència de sis dels set membres de la Corporació, entre altres es va adoptar l'acord relatiu a l'aprovació definitiva de la modificació puntual núm. 1 de l'ordenació detallada del Pla parcial ampliació I del polígon industrial El Pla de Gaianes. (exp.: 99/2021), la part dispositiva del qual diu així:  
Primer. Aprovar definitivament la modificació puntual núm. 1 de l'ordenació detallada del Pla parcial ampliació I del polígon industrial El Pla de Gaianes.  
Segon. Tramitar, si pertoca, la inscripció de la modificació descrita en el Registre Autonòmic d'Instruments de Planejament Urbanístic (De conformitat amb l'article 2.2 del Decret 65/2021, de 14 de maig, del Consell, de regulació de la Plataforma Urbanística Digital i de la presentació dels instruments de planificació urbanística i territorial, l'Ajuntament tramitarà la inscripció en el Registre Autonòmic d'Instruments de Planejament de manera telemàtica a través de la Plataforma Urbanística Digital.)  
Tercer. Publicar, si pertoca, el present acord d'aprovació en el Butlletí Oficial de la Província, Diari Oficial de la Generalitat Valenciana, en el tauler d'anuncis municipal i seu electrònica, a l'efecte de la seua entrada en vigor. Així mateix, estarà a la disposició dels interessats en la seu electrònica d'aquest ajuntament: http://gaianes.sedelectronica.es.  
  
  
Gaianes, 9 de desembre de 2021.- L'alcalde president: Agustín Martínez Torregrosa.
Diari Oficial de la Generalitat Valenciana


Sumari del DOGV 9035, del 05-03-2021 (2021/1685)

Oferta d'ocupació pública per a l'any 2020.
-------------------------------------------

### Dades del document

Número de DOGV
:   9035

Data del DOGV
:   05-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/1685


Data del document
:   22-02-2021

Organisme emissor
:   Ajuntament de Sant Vicent del Raspeig

Tipus de document
:   Anunci

Anàlisi jurídica

 Descriptors 

:   * Sant Vicent del Raspeig
    * concurs administratiu

Oferta d'ocupació pública per a l'any 2020. [2021/1685]  
Per acord de Junta de Govern Local d'aquest Ajuntament de data 11 de febrer de 2021, s'ha disposat l'aprovació de la modificació de l'oferta d'ocupació pública per a 2020, publicada en el BOP d'Alacant número 224 de 2020.11.24 i DOGV número 9009 de 2021.01.02, quedant l'aprovació definitiva de la manera següent i deixant sense efecte les anteriors publicacions:  
  
Primer  
Aprovar l'oferta d'ocupació pública per a 2020, en els següents termes:  
Província: Alacant  
Corporació: Ajuntament de Sant Vicent del Raspeig  
Número de codi territorial: 03/122  
  
Oferta ordinària d'ocupació  
Segon  
Publicar el present acord en forma reglamentària en el BOP d'Alacant i en el DOGV, i remetre còpia d'aquest a l'Administració general de l'Estat, facultant, en el seu cas, al regidor delegat de Recursos Humans tan àmpliament com en dret procedisca, per a la seua execució.  
  
  
Sant Vicent del Raspeig, 22 de febrer de 2021.- El regidor delegat (DA 2899, 04.11.2020): José Luis Lorenzo Ortega. La secretària general: Olga Pino Diez.
Diari Oficial de la Generalitat Valenciana


Sumari del DOGV 9035, del 05-03-2021 (2021/1371)

Notificació de la sentència dictada en el divorci contenciós número 1222/2019.
------------------------------------------------------------------------------

### Dades del document

Número de DOGV
:   9035

Data del DOGV
:   05-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1371


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el divorci contenciós número 1222/2019. [2021/1371]  
De: Alessandro Rapicavoli.  
Procurador: Óscar Rodríguez Marco.  
Contra: Ketevan Kuparashvili.  
En aquest procediment de divorci contenciós seguit a instàncies d'Alessandro Rapicavoli, contra Ketevan Kuparashvili, en el qual ha sigut magistrat jutge José María Cutillas Torns i lletrada de l'Administració de justícia Vicenta María Casañ Arandiga, s'ha dictat, el dia 27.01.2021, la sentència que té la part dispositiva que, literalment, és com segueix:  
  
«Dispositiva  
Estime la demanda plantejada per Alessandro Rapicavoli i, en representació d'aquest, pel procurador dels tribunals Oscar Rodríguez Marco, assistit de la lletrada Mattia Errico, contra Ketevan Kuparashvili, declarada en rebel·lia processal, i declare dissolt, per causa de divorci, el matrimoni contret pels cònjuges esmentats, amb tots els efectes legals inherents a aquesta declaració; no pertoca adoptar cap mesura definitiva.  
  
Tot això, sense fer una condemna especial a les costes d'aquest procediment.  
I, una vegada que siga ferma aquesta resolució, comuniqueu-ho al registre civil en què conste el matrimoni dels litigants. La part demandant, si així se sol·licita, ha d'encarregar-se d'aquesta diligència.  
Aquesta és la meua sentència que, de conformitat amb el que es disposa en els articles 265 i 266 de l'LOPJ, s'anotarà en el llibre corresponent, se n'expedirà una testimoniança a les actuacions originals i es notificarà a les parts, a les quals se'ls farà saber que, en contra, hi poden interposar en aquest jutjat un recurs d'apel·lació, dins dels 20 dies següents a la notificació, amb la constitució prèvia d'un depòsit de 50 euros en el compte de depòsits i consignacions d'aquest jutjat en l'entitat Banco Santander, SA (disposició addicional 15a de l'LO 1/2009).»  
  
I, atés que es desconeix el parador de la part demandada, Ketevan Kuparashvili, expedisc aquest edicte perquè li valga de notificació en deguda forma mitjançant la publicació en el Diari Oficial de la Generalitat Valenciana.  
  
València, 3 de febrer de 2021.- La lletrada de l'Administració de justícia: Vicenta María Casañ Arandiga.